Document ID: /fineweb-2-swissfilter-quality_10-filterrobots/filtered/02038.jsonl.gz/775

In auditur dumonda, sch'il num dal vitg bregagliot Maloja haja da far insatge cun ils dus pleds talians «male» e «occhio». Quels renvieschan en maniera cumbinada al «malocchio», ina superstiziun che pretenda che in'egliada penetranta possia purtar disfortuna.
Dapi il 13avel tschientaner èn documentadas furmas sco Malogia. I dess il pled antic Mal per ina muntogna, ma damai che gia 1285 è documentà in Jac. De Castelmuro dictus Malogia, deriva il num da l'anteriura fracziun da Stampa probablamain dad in num da schlattaina.
Pli evident è la furma feminina da Frederic u Fadri che tunava pli baud Fadrica, ma sa derasa uss cun il bel num Fadrina.